ഓണ്ലൈന് കായിക പദ്ധതിയുമായി വിതുര ഗവ. വിഎച്ച്എസ്എസ് വിതുര : വിതുര ഗവ. വിഎച്ച്എസ്എസിലെ കായിക അക്കാഡമി ആവിഷ്കരിച്ച ഓണ്ലൈന് കായിക പദ്ധതി മാതൃകയാകുന്നു. വീടുകളില് ഇരുന്ന് തന്നെ ചെയ്യാന് കഴിയുന്ന പരിശീലന പരിപാടികള്ക്ക് കായികാധ്യാപകന് ബി. സത്യനാണ് നേതൃത്വം നല്കുന്നത്. പിരിമുറുക്കം ഒഴിവാക്കി കുട്ടികളുടെ മാനസിക ആരോഗ്യം സൃഷ്ടിക്കലാണ് ലക്ഷ്യം. ഇതിന്റെ ഭാഗമായി ദേശീയ കായിക ദിനത്തില് സ്പോര്ട്സ് ക്വിസ്,പ്രസംഗം, ആല്ബം തയാറാക്കല് തുടങ്ങിയ മത്സരങ്ങള് നടത്തി.വിജയികള്ക്ക് പഞ്ചായത്ത് പ്രസിഡന്റ് വി.എസ്. ബാബുരാജ് സമ്മാനങ്ങള് വിതരണം ചെയ്തു. എസ്എംസി ചെയര്മാന് വിനീഷ് കുമാര്, പഞ്ചായത്ത് അംഗം എം.എസ്. നീതു,പ്രഥമാധ്യാപിക സിന്ധു ദേവി, സീനിയര് അസിസ്റ്റന്റ് പ്രേംജിത്ത്, കായികാധ്യാപകന് ബി. സത്യന്,സൂസന്,സുമേഷ് തുടങ്ങിയവര് പങ്കെടുത്തു.